[{"text_idx": "#000001", "text": "Mae\u2019r gymdeithas wedi datblygu\u2019n helaeth iawn ers y dyddiau cynnar hynny, ac mae tri digwyddiad y Gymdeithas, sef yr W\u0302yl Tyddyn a Chefn Gwlad, Sioe Frenhinol Cymru, a\u2019r Ffair Aeaf, wedi dod yn ddigwyddiadau pwysig yng nghalendr amaethyddol Cymru."}, {"text_idx": "#000004", "text": "Dewch i gwrdd a\u0302\u2019r ti\u0302m"}, {"text_idx": "#000006", "text": "Neuadd Fwyd y Ffair Aeaf"}, {"text_idx": "#000009", "text": "Heidiodd tyrfaoedd llawn cyffro o bob cwr o\u2019r byd i faes y sioe yn Llanelwedd i ddathlu\u2019r goreuon oll o amaethyddiaeth Cymru a Phrydain."}, {"text_idx": "#000010", "text": "Gan ddwyn yr holl sylw, y da byw yn sicr a gymerodd ganol y llwyfan. Gwelodd y cystadlaethau safon ragorol o gynigion ar draws pob adran. Rydym yn freintiedig ein bod yn denu arddangoswyr o bell ac agos, pob un yn gobeithio mynd adref gyda rhose\u0301d y Sioe Frenhinol. Mae\u2019r arddangosion da byw yn Sioe Frenhinol Cymru yn arddangosfa o rai o\u2019r anifeiliaid gorau yn Ewrop a \u2019doedd eleni ddim yn eithriad."}, {"text_idx": "#000012", "text": "Cafodd Tywyswyr Ifanc y Bi\u0302ff Rhyngfrid eu tretio i ymddangosiad gwestai enwog arbennig wrth i Sara Cox y DJ ar Radio 2 a\u2019r ferch fferm ffurfio\u2019r panel beirniadu gyda\u2019i thad a\u2019i brawd. Mae\u2019r tad Leonard Cox wedi bod yn magu gwartheg Henffordd moel ers degawdau, gan ddangos a beirniadu mewn llawer o ddigwyddiadau ac felly nid yw\u2019n ddieithr i\u2019r cylch beirniadu."}, {"text_idx": "#000013", "text": "\u201cDyna nifer drawiadol gymerodd ran yn y Tywyswyr Ifanc Bi\u0302ff Rhyngfrid.\u201d meddai Sara Cox. \u201cRoedd yn dasg anodd dewis pencampwr ac is-bencampwr gan fod y tywyswyr i gyd mor fedrus a brwdfrydig ynghylch eu hanifeiliaid.\u201d"}, {"text_idx": "#000017", "text": "Yn y cyfamser, o amgylch y Prif Gylch, cafodd y gwylwyr eu tretio i bedwar diwrnod anhygoel o ddosbarthiadau ceffylau, y cyfan yn diweddu yng nghystadleuaeth y prynhawn dydd Iau am deitl chwenychedig Prif Bencampwr Ceffylau\u2019r Sioe Frenhinol, a feirniadwyd gan enillydd Grand National 2022, Sam Waley-Cohen. March oedd enillydd eleni, wedi\u2019i fagu a\u2019i arddangos gan Meirion, Dianne, a Caleb Evans."}, {"text_idx": "#000028", "text": "Ar waha\u0302n i\u2019r cystadlaethau, roedd maes y sioe yn ferw o amrywiol weithgareddau a oedd yn digwydd ar draws y pedwar diwrnod. Gwelodd y Prif Gylch resaid brysur o berfformwyr gyda dychweliad cyffrous Ti\u0302m Arddangos Beiciau Modur FMX Bolddog, a chroesawu\u2019r sibrydwr ceffylau o Sbaen, Santi Serra am y tro cyntaf. Ymunodd Charlotte Church, y gantores o Gymru, ac ymarferwyr The Dreaming Retreat a\u0302 ni yn y Cylch Gweithredu Bychan ar gyfer gweithdy myfyrdod sain, ynghyd a\u0302 chrefftwyr a gwehyddion basgedi."}, {"text_idx": "#000029", "text": "Yn newydd sbon ar gyfer 2023, roedd y pentref bwyd Cymreig, Glwedd / Feast yn llwyddiant gwirioneddol. Mwynhaodd ymwelwyr y seddi awyr agored ble roeddynt yn gallu rhoi cynnig ar fwyd a diod blasus gan 14 o werthwyr ar draws Cymru wrth iddynt wylio cerddoriaeth fyw gan berfformwyr gwych o Gymru ar y llwyfan adloniant."}, {"text_idx": "#000033", "text": "\u201cMae yna rywbeth arbennig iawn am Lanelwedd. Mae\u2019r awyrgylch ar draws Maes y Sioe wedi bod yn drydanol ac rydym yn rhyfeddu\u2019n fawr at y tyrfaoedd enfawr yr ydym wedi\u2019u gweld drwy\u2019r wythnos."}, {"text_idx": "#000035", "text": "Dim ond trwy gefnogaeth ein haelodau, gwirfoddolwyr, arddangoswyr, noddwyr a chydweithwyr, sydd i gyd wedi gweithio\u2019n anhygoel o galed i wneud y sioe hon yn gymaint o lwyddiant ysgubol, y gwneir hyn yn bosibl. Diolch o galon i chi i gyd.\u201d"}, {"text_idx": "#000036", "text": "Wrth inni ddod at derfyn Sioe Frenhinol Cymru 2023, edrychwn ymlaen at adeiladu ar ein llwyddiant ac at eich croesawu chi\u2019n o\u0302l y flwyddyn nesaf."}, {"text_idx": "#000037", "text": "Mae gennym nifer cyfyngedig o docynnau boredgodwyr cynnar iawn ar gael ar gyfer Sioe Frenhinol Cymru 2024, a fydd yn cael ei chynnal o 22 \u2013 25 Gorffennaf. Prynwch nhw nawr cyn eu bod wedi mynd! "}]